Di teqbaylit, zik llan wid yekkaten awal s lmeɛna, ameslay analag, un langage cod, ideg izen yeffren, ur t-fehhmen ara akk wid yesmuzguten, anagar wid teɛna temsalt ara t-yegzun, ara tyemmeslayen. Llan deg-s inumak, mačči menwala ara ten-yeddmen ! Tarrayt-agi umeslay qqaren-as tarebbanit. Isem-a n trebbanit llan wid i d-yeqqaren yekka-d seg uzar RB, meḥsub tarebbanit d langage divin, mačči menwala i t-igezzun ! Llan win ijeɛɛlen awal-a tarebbanit yekka-d si rabbin : mara heddren zik irebbaniyen, les rabbins, di tejmaɛt anida llan yinselmen, irebbaniyen-nni nutni ṭemsefhamen gar-asen, wid nniḍen ur gezzun ara ! Ihi, azwel-a Tafunast igujilen tella deg-s cwiṭ n trebbanit ! Tura cwiṭ 40 iseggasen, llan wid yecnan isefra yellan deg-s ; llan, tineggura-ya, wid igan tizrawin fell-as, gzan kan yiwen inumak : tafunast, igujilen ! Ihi, tafunast ijujilen tezmer ad tili d tafunast-nni tettḍen igujilen akken tella di tmacahu ! Acu llan inumak nniḍen, tafunast igujilen de la coccinelle, llan wis i s-yeqqaren takumda. La coccinelle d yiwen ubeɛɛuc d amecṭuḥ maḍi yesɛa tiferrawin d tičinawiyin, neɣ d tizeggaɣin, breqcent nezzeh s tneqqiḍin d tiberkanin, ite akuz, ite busettaf ibawen, buzeggaɣ n ddilya, ikurdan n tegrurin, anida yella tnulya ad iger ɣur-s, yerna yeakkd tafat di tillas, am ttezrureq neɣ zarellu ! Tafunast igujilen, qqaren-t daɣen i win sxayen, la personne gnreuse, win yeserriḥen i ufus-is, ur t-teɣaḍ ara tedrimt, ixeddem lxir. Yella daɣen unamek nniḍen : asmi nejlin Yeqbayliyen ɣef uɣrum, mačči akka am tura nejlin ɣef ayen nniḍen ( tilelli, ttmana), iɣriben imezwura ur awin tilawin yid-sen, mačči yiwen neɣ sin i d-yeɣlin ɣef tfunast igujilen, llan maḍi deg aṭas yid-sen, ad cerken yiwet !